Lingva kafejo

Difino 
Lingva kafejo okazas en iu publika loko, restoracio, trinkejo. Homoj venas je indikita tago kaj horo kaj sidiĝas ĉe precizaj tabloj: unu tablo - unu lingvo. Homoj povas elekti tablon, kies lingvon ili volas audi, lerni, en kiu ili volas progresi. Nomadumado eblas: personoj restas 20-30 minutojn ĉe unu tablo kaj poste iras al alia tablo. Teorie ĉe ĉiu tablo estas gvidanto, kiu estas denaskulo.

Poliglota kafejo estas kunveno en iu publika loko, restoracio, trinkejo je iu vespero pri iu preciza lingvo. Ĝi okazas en loko, kie la praktikado de lingvoj estas la ĉefa celo. Tiucelen la loko prezentas librojn kaj lernilojn pri la ofertitaj lingvoj. Do la lingvoj aperas laŭ la tagoj de la semajno. La kunsidon gvidas denaskulo. La vorto poligloto venas el la greka lingvo, kie poli signifas pluraj, kaj gloto signifas lingvo.

eta|Lingva kafejo en La Chaux-de-Fonds, Svislando|300x300ra

 Kial homoj iras al tiaj renkontiĝoj? 
 Aŭdi nekonatan lingvon, malkovri la melodion de tiu lingvo.
 Refreŝigi siajn konojn pri iu lingvo, kiun oni uzis en sia infanaĝo aŭ kiun oni iom lernis en sia junaĝo en lernejo.
 Progresi en sia lernado de iu lingvo ekster kursoj, sen gramatikaj klarigoj, nur uzante la lingvon en ne formala parolado.
 Bani en iu lingvo kaj sperti socian interagon.

 La publiko en lingva kafejo estas 
 alvenintoj, enmigrintoj, kiuj devas rapide lerni la lokan lingvon
 studentoj, kiuj devas akiri lingvon
 iu persono, kiu subite, pro profesia kialo, devas lerni certan lingvon rapide
 emeritoj, kiuj bezonas sociajn kontaktojn kaj volas laborigi sian cerbon
eta|Lingva kafejo en La Chaux-de-Fonds, Svislando|300x300raKonsekvence oni observas tre pozitivan mikson de generacioj.

 Esperanto en lingvaj kafejoj 
Okazas ke esperantistoj sukcesas lanĉi lingvan kafejon aŭ kontakti organizantojn por proponi tablon kie Esperanto estas parolata.

Ekde 2009 funkcias Bjalistoka Lingva Kafejo gvidata de volontuloj de Bjalistoka Esperanto-Societo (Bjalistoko, Pollando); unu el la parolataj lingvoj estas Esperanto Białostocka Kawiarnia Językowa ĉe la retpaĝo de Bjalistoka Esperanto-Societo.

En 2016 estis kreita de esperantistoj lingva kafejo en La-Chaux-de-Fonds, Svislando, iniciatita de Mireille GrosjeanDans ce café, on ne garde pas sa langue dans sa poche (en tiu ĉi trinkejo oni ne gardas sian lingvon en la poŝo), filmeto,la 23-an de junio 2017..

 Vidu ankaŭ 

 Poliglota Kunveno
 Internacia tago de la gepatra lingvo

 Notoj 
 Referencoj 

Kategorio:Kafejoj
Kafejo
Kategorio:Lingvoturismo